Heistingso mūšis
Heistingso mūšis (angl. Battle of Hastings) – karinis susirėmimas tarp normanų ir anglosaksų, vykęs 1066 m. spalio 14 d. Normanų Anglijos užkariavimo kampanijos metu. Mūšio metu normanai įveikė paskutiniojo anglosaksų karaliaus Haraldo II kariuomenę ir perėmė Anglijos karūnos valdžią. Susirėmimas vyko dabartinėje Batlo gyvenvietėje, 7 mylios nuo Heistingso.